Ur vargodenn zo un dudenn, den pe loen, graet e koad, kartoñs pe gwiad, dornataet gant un den anvet ar margodenner. Hemañ a ra gant e zorn, e vrech, ur charenn pe neudennoù evit fiñval korf, penn hag izili ar vargodenn, hag a-wechoù he daoulagad hag he genoù. Komz a ra ar margodenner alies e-lech an dudenn en ur zornata anezhi, o choari un istor dirak an arvesterien eta. Ar stumm choariva-se zo kozh-tre peogwir e sav dar Vvet kantved kt JK e Henchres. A bep seurt margodennoù a challer kavout er bed.